title: खगोलीय चिन्ह
text: खगोलीय चिन्ह या खगोलीय प्रतीक अमूर्त चित्रात्मक प्रतीक छेकै जेकरऽ उपयोग यूरोपीय खगोल विज्ञान म॑ खगोलीय वस्तु, सैद्धांतिक निर्माण आरू अवलोकनात्मक घटना के प्रतिनिधित्व करै लेली करलऽ जाय छेलै। ई प्रतीकऽ के प्रारंभिक रूप प्राचीन काल के अंतिम दौर के यूनानी पपीरस ग्रंथऽ मँ मिलै छै। बीजान्टिन कोडिस जेकरा म॑ बहुत सारा यूनानी पपीरस ग्रंथ सुरक्षित छेलै, वू जारी रहलै आरू खगोलीय प्रतीकऽ के सूची के विस्तार करलकै ।[2][3] 18वीं स॑ 21वीं सदी म॑ खोजलऽ गेलऽ बहुत सारा ग्रह आरू छोटऽ-छोटऽ ग्रहऽ के प्रतिनिधित्व करै लेली नया प्रतीक के आविष्कार करलऽ गेलऽ छै। ई प्रतीकऽ के प्रयोग कहियो पेशेवर खगोलशास्त्री, शौकिया खगोलशास्त्री, कीमियागर, आरू ज्योतिषी द्वारा आमतौर पर करलऽ जाय छेलै ]। जहाँ अखनी भी एकरऽ प्रयोग पंचांग आरू ज्योतिषीय प्रकाशनऽ म॑ आम तौर प॑ करलऽ जाय छै, वहीं खगोल विज्ञान प॑ प्रकाशित शोध आरू ग्रंथऽ म॑ एकरऽ उपस्थिति अपेक्षाकृत कम होय छै, कुछु अपवाद के साथ जेना कि सूर्य आरू पृथ्वी के चिन्ह खगोलीय स्थिरांक म॑ प्रकट होय छै, आरू कुछ राशि, संक्रांति आरु विषुव के प्रतिनिधित्व करै लेली प्रयोग करलऽ जाय छै ।